

**Republika e Kosovës**

**Republika Kosova-Republic of Kosovo**

***Qeveria –Vlada-Government***

**Ministria e Mjedisit, Planifikimit Hapsinor dhe Infrastrukturës**

**Ministarstvo Zivotne Sredine, Prostornog Planiranja i Infrastrukture**

**Ministry of Environment, Spatial Planning and Infrastructure**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**RAPORT NGA PROCESI I KONSULTIMIT PËR**

**PROJEK- UDHËZIMIN ADMINISTRATIV PËR AMBALAZHIN DHE MBETURINAT E AMBALAZHIT**

**Hyrja**

Ky draft Udhëzimi Administrativ përcakton kushtet, procedurat, përgjegjësitë dhe detyrimet për prodhuesit, importuesit, shitësit dhe palët tjera, për menaxhimin e ambalazhit dhe mbeturinat e ambalazhimit, ku përfshihet edhe sistemi i kthimit të depozitës dhe qeset e plastikës njëpërdorimëshe.

Baza ligjore që trajtohet përmes këtij Projekt Udhëzimi Administrativ për ambalazhin dhe mbeturinat e ambalazhit është neni 11 paragrafi 2 të Ligjit Nr. 08/L-071 për Ndryshimin dhe Plotësimin e Ligjit Nr.04/L-060 për Mbeturina (Gazeta Zyrtare Nr.29 e datës 1 shtator 2022).

Paraqitet përmbledhje e informatave për draft Udhëzimi Administrativ për ambalazhin dhe mbeturinat e ambalazhit i cili është konsultuar, natyrën e tij, procesin e hartimit, metodologjinë, pjesëmarrjen në grupin grupet punuese, rëndësinë e konsultimit publik, qëllimin e konsultimit.

Me vendim të Sekretarit të Përgjithshëm me datë 19.09.22 me Nr. të prot.5309/22 është caktuar personi përgjegjës për hartimin e draftit fillestar të projekt Udhëzimit Administrativ, si dhe vendimi për formimin e grupit punues me përbërje prej 17 anëtarëve i datës 21.09.22 me Nr.prot.5357/21 në këtë përbërje:

* 1. Florije Tahiri, kryesuese - DMK/DMMU/MMPHI
	2. Lindita Sopa, anëtare - DMK/DMMU/MMPHI
	3. Ibrahim Balaj, anëtar - DMK/DMMU/MMPHI
	4. Florije Kikaj, anëtare - DL/MMPHI
	5. Avdullah Berisha, anëtar – DBF/MMPHI
	6. Armend Agushi, anëtarë - AMMK/MMPHI
	7. Elbasan Shala, anëtarë – Inspektorati/MMPHI
	8. Mirlinda Lataj anëtare - DIEKP/MMPHI
	9. Nijazi Shala, anëtarë – DMK/MINT
	10. Bulinë Gashi anëtare – DT/MINT,
	11. Fëllanza Mekuli, anëtare – MF,
	12. Ilir Muçaj, anëtarë – DMTE/MIE/ZKM
	13. Diellza Mujaj, anëtare – ZL/ZKM
	14. Kujtim Gjevori, anëtar – përfaqësues i prodhuesëve të qeseve të plastikës
	15. Muela Ibrahimi, anëtare - Oda Ekonomike e Kosovës,
	16. Astrit Panxha, anëtar - Klubi i prodhuesve,
	17. Yllka Metaj, anëtare - Rrjeti i shitesve me pakicë.

Janë mbajtur 16 takime pune të grupit punues dhe komunikime përmes emailit zyrtar, deri në hartimin e këtij projekt Udhëzimi Administrativ.

Gjatë fazës së konsultimeve publike dhe paraprak, kemi pranuar komente nga: ATK, Biznesi VIVA Fresh dhe OJQ Konsumatori, të cilat komente dhe sugjerime vetëm sa e kanë përmirësuar kualitietin e përmbajtjes së projekt Udhezimit Adminstrativ.

**Ecuria e procesit të konsultimit**

Projekt Udhëzimi Administrativ për ambalazhin dhe mbeturinat e ambalazhit është zhvilluar në harmoni me nenin 7, të Rregullores Nr. 09/2011 së Punës të Qeverisë së Republikës Kosovës ku është dërguar për Konsultime Paraprake sujekteve të përcaktuar me legjislacion. Gjithashtu në harmoni me Rregulloren (QRK) Nr. 05/2016 për Standardet Minimale për Procesin e Konsultimit Publikështë publikuar në Platformë Online për Konsultime Publike të MMPHI-së ([*http://konsultimet.rks-gov.net/*](http://konsultimet.rks-gov.net/)*)*. Periudha e konsultimeve publike në Platformen Online për Konsultime Publike të MMPHI-së ishte nga 16.03.2023 deri me 05.04.2023.

Gjatë periudhës së konsultimeve nga subjekte e përcaktuara me listën - Adresar për institucionet përkatëse për konsultim paraprak sipas Nenit 7 dhe konsultim publik sipas Nenit 32 të Rregullores së Punës së Qeverisë së Republikës së Kosovës nr. 09/2011 si dhe Rregullores (QRK) Nr.05/2016 për Standardet minimale për procesin e Konsultimit Publik, dhe atyre në Platformën on-line për konsultime publike të MMPHI, janë paraqitur kontributet si në tabelën vijuese:

*Nëse është e nevojshme informatat paraqiten në grafika dhe tabela.*

|  |  |  |
| --- | --- | --- |
| Metodat e Konsultimit | Datat/kohëzgjatja | Numri i pjesëmarrësve/kontribuesve |
| 1. Shpallur përmes E-mailit
 | 15 ditë | - |
| 1. Konsultimet me shkrim/në mënyrë elektronike;
 | 16.03.202305.04.2023 | 3 Institucione  |
| 1. Intervistat/takimet sy në sy
 | / |  |
|  | / |  |

**Përmbledhje e kontributeve të pranuara gjatë procesit të konsultimit**

Gjatë fazës së konsultimit për Projekt - Udhëzimin Administrativ për ambalazhin dhe mbeturinat e ambalazhit janë ofruar komenente dhe sugjerime konkrete nga: ATK, Biznesi VIVA Fresh dhe OJQ Konsumatori.

Forma e kontributit të tyre është shprehur duke komentuar dispozita të caktuara dhe njëkohësisht duke sugjeruar për plotësimin e tyre apo ndryshimin e tyre.

**Çështje tjera**

Përpos publikimeve standarde për konsultim publik, i njëjti dokument i është dërguar të gjithë Ministrive të linjës të Republikë së Kosovës, me qëllim të dhënies së kontributit të tyre në këtë projekt të udhëzimit administrativ.

Pas pranimit të komenteve dhe sugjerimeve në këtë projekt-udhezim administrativ, kryesuesi i grupit punues i ka njoftuar anëtaret tjerë të grupit punues për komentet e pranuara dhe së bashku me grupin punues është diskutar secili koment dhe bashkarisht është vendosur për pranimin apo mospranimin e tyre.

**Hapat e ardhshëm**

Pas përfundimit të procesit të konsultimit dhe finalizimit të dokumentit palët do të informohen për miratimin nga Qeveria dhe do të publikohet në Web faqen e MMPHI dhe Gazetën Zyrtare të RKS.

Shtojca – tabela e detajuar me informatat për kontribuesit, arsyetimet për përgjigjet e pranuara dhe të refuzuara.

|  |  |  |  |
| --- | --- | --- | --- |
| Emri i i organizatës /individit | Koment i i organizatës /individit | Përgjigja nga Ministria | Sqarim nga Ministria(veçanërisht arsyet për të mos pranuar komente të caktuara) |
| **ATK Ilir Islami - 1** | Paragrafi 3 i nenit 42 të Prokjekt UA, citat“Administrata Tatimore i dërgon raport Agjencisë për numrin e qeseve plastike të shitura për vitin paraprak, nëse me kërkesë i kërkohet nga Agjencia“ATK-ja me anë të raporteve të gjeneruara nga PEF (Div. i Arkave Fiskale) apo edhe ndonje forme tjeter, nuk mundet të krijojë raporte te tilla vetëm për një artkull (qese plastike)! Prandaj, propozojmë që ky paragraf (paragf 3 i nenit 42) duhet modifikuar dhe te mos kërkohet nga ATK-ja që për një sasi të qeseve plastike (vlerë e cila mundet me qenë e paperfillsheme), në raport me qindra mijëra artikuj të tjerë, të jepen këto të dhëna , duke ditur faktin se «Z Raporti» nga Pajisje elektornike fiskale nuk e gjeneron asnjë artikull, përveç vleres finaciare!Prandaj, PROPZOJMË modifikimin e këtij neni me riformulimin si në vijim: **Secili operator ekonomik që bënë shitje me pakicë dhe shumicë të të gjithë artikujve ushqimor, veshmbajthjeve, apo edhe veprimtari tjera tregtare që kane  në përdorim këto lloje qeseve plastike, obligohen qe t’i dërgon raport analitik vetëm për ‘’qeset e plastikes’’ të shitura për vitin paraprak, nëse kërkohet  nga Agjencia!** | Refuzohet  | Neni 42 i UA rregullon tërë procesin e kontrollit të qarkullimit të qeseve të plastikës. Prodhuesit e qeseve plastike i dërgojnë Agjencisë raporte të drejtpërdrejta për sa i përket qeseve te plastikës të prodhuara, Dogana ofron të dhënat për sa i përket importit të qeseve të plastikës, ndërsa ATK-ja e trajton aspektin e shitësve përmes kuponëve fiskal. Të dhënat e lartcekura bëhen për vitin paraparak kalendarik. Andaj është shumë e rëndësishme që të bëhet edhe raportimi i ATK-së me qëllim të krahasimit të dhënave për qeset e plastikes dhe të arrihet qëllimi dhe zbatimit i objektivave të këtij UA. |
| **Viva Fresh Sh.p.k****Shitje me pakicë-1** | Neni 12 – Paragrafi 1:- Kontinjerat për grumbullim të mbeturinave a do të vendosën nga Administratori?- A do ta mbikëqyrë Administratori funksioniminë e kontinjerave dhe a do të mbaj përgjegjësi për intervenime dhe riparime të tyre? | Sqarim | Jo ato vendosen nga shitësit siç e parasheh neni 12 prag. 1. Jo  |
| **Viva Fresh Sh.p.k****Shitje me pakicë-2** | Neni 12 – Paragrafi 2: -A do të bëhet çdo herë zbrasja e kontinjerave nga Administratori, pasi që dyqanet nuk mund ta magazinojnë atë (detaje të organizimit të këtij procesi)? | Sqarim | Po. Shpeshtesia si dhe mënyra e zbrazjes do të definohet nga Administratori në marrëveshje me shitësit për ambalazhin që është subjekt i SRD ku shitësi i dorëzon te administratori ambalazhin që është subjekt i SRD neni 31 paragrafi 2 nënparagrafi 2.2.  |
| Viva Fresh Sh.p.kShitje me pakicë-3 | Neni 30 – Paragrafi 3: -A planifikohet të ketë përqindje pjesëmarrëse të depozitave në koston e pranimit dhe të kthimit të ambalazhit ( kjo mund të përdorët si mjet shtytës për implementim të projektit nga ana e shitësve). | Sqarim | Neni 27 paragrafi 1.7 dhe 1.8 i UA parasheh rimbursimin dhe kosotot e grumbullimit |
| **Viva Fresh Sh.p.k****Shitje me pakicë**-4 | Çka do të ndodh me to.stoqet e qeseve plastike  | Sqarim | Në nenin 47 paragrafi 1 parashihet dispozita kalimtare qe mbulojnë këtë çështje |
| **Konsumatori -1** | Informimi, arsimimi, arritja dhe ngritja e vazhdueshme e kulturës, emancipimit, civilizimit të konsumit si dhe vetëdijesimi.Institucionet e Shtetit duhet të angazhohen edhe më shumë rreth informimit, arsimimit, arritjes dhe ngritjes së vazhdueshme të kulturës dhe të emancipimit, të konsumit / në konsum si dhe vetëdijësimit për të drejtat e obligimet dhe për intereset e dinjitetin tonë mjedisor.Duhet ta kemi të qartë se si eksploatues / shfrytëzues të të mirave aseteve mjedisore e kemi obligim edhe të kujdesemi për te, ta mbrojmë dhe ta riparojmë/ rivendosim / regjenerojmë. | Sqarim | Neni 5 dhe 6 i UAÇdo import i ambalazhit duhet të përcjellët me deklaratën përkatëse të produktit/ambalazhit sipas legjislacionit në fuqi.Neni 27 paragrafi 1 nën paragrafi 1.9 e rregullon çështjen e informimit dhe vetedisjimit  |
| **Konsumatori - 2** | Shtrirja e Projektit mes masës së qytetarëve dhe familjeve konsumatore. Është e qartë marrja e teksteve nga Direktiva e BE-së ose nga praktikat më të mira nga ndonjë Shtet i BE-së ishte / është imediat. Por, edhe përshtatja e tyre me rrethana e kulturë socio-ekonomike sa më të përafërtë me këto të Repub**likës së Kosovës – është / ishte imediate.****Pra, krahas kësaj krahas dok**umenteve dhe përvojave nga BE-ja, duhet punuar më shumë rreth përshtatjes së tyre me praktikat, realitetin, nevojat, kërkesat...tona në Republikën e Kosovës. AngazhImi i Prakticistëve, të OJQve, profesionistëve.sikur ishte i pamjaftueshëm.Së këndejmi edhe shtrirja e Projektit mes masës së qytetarëve dhe familjeve konsumatore – ishte / është imediate. | Sqarim | Ky propozim është i përfshirë te Neni 1 paragrafi 2 i këtij UA   |
| **Konsumatori -3**  | Përshtatje e vazhdueshme e Projektit me realitetin socio-ekonomik të Kosovës.Siç e thash më lartë nevoitet përshtatje maksimale dhe e vazhdueshme e Projektit me realitetin socio-ekonomik të Kosovës. Kjo mund të arrihet më së miri dhe më së lehti duke e zbatuar sistemin intearaktiv të Bolonjës.  | E paqarte | E paqarte |
| **Konsumatori -4** | Bashkëpunim më i ngushtë me OSHC-të mjedisore, të konsumatorit, me ato shëndetësore. Me ligje, mandate, udhëzime administrative institucionet, asocacionet, mekanizmat, infrastrukturat e cilësisë janë të udhëzuara / të obliguara që të bashkëpunojnë me OSHC-të.Së këndejmi edhe në këtë UD bashkëpunim më i ngushtë me OSHC-të mjedisore, të konsumatorit, me ato shëndetësore duhet të jetë më i theksuar e më decidiv, më konkret, më specifik. | Sqarim | Procesit të hartimit të aktit normativ i ka paraprirë një proces i ngushtë i konsultimeve me palët e ndryshme të interesit përfshirë institucione të nivelit qendror dhe atij lokal si dhe përfaqësues të organizatave të ndryshme jo-qeveritare dhe të industrisë.  |
| **Konsumatori -5** | NDOTESIT – MBROJTESIT – MIREMBAJTESIT – REVITALIZUESIT...Bizneset dhe konsumatori janë eksploatuesit mjedisor me arsyet e tyre të arsyeshme dhe të ’’arsyeshme’’.. Ndaj edhe kujdesi duhet të jetë më obligativ e më konstruktiv. Krijimi i ndjenjës së kujdesit dhe të obligimit për të këthyer çdo gjë në gjendjen e mëparshme, të padëmtuar – edhe për gjenerratat e reja, ato të ardhëshme – nuk diskutohet as negociohet.Biznest, edhe ashtu, kost-benefitin / shpenzimet e mirëmbajtjes mjedsore e kanë kalkuluar në çmimin e fundit të cilin e paguan blerësi i fundit – qytetari / familja konsumatore.  | Sqarim | Ministria është duke punuar në drejtime të ndryshme për ta zbatuar parimin “ndotesi paguan” dhe gjithashtu është duke punuar në drejtim të krijimit të mekanizmave për ndarjen e mbeturinave të cilat pastaj mundësojnë ripërdorimin, riciklimin dhe trajtimin e tyre sipas standardeve dhe praktikave të mira. Një iniciativë e tillë është SRD-ja dhe gjithashtu fillimi i procesit të PZP-së shkon në drejtim të zbatimit të përgjegjësisë së zgjeruar të prodhuesit.  |